
Mugur Isărescu încasează o pensie uriașă de la statul român. La 
acești bani se adaugă salariul incredibil și indemnizaţia de la 
Academia Română 


Mugur Isărescu (74 ani) este unul dintre cel mai bine plătiți bugetari. Venitul lui este 
faraonic. Guvernatorul BNR a ieșit la pensie, dar a rămas și în funcţia de președinte al 
instituţiei, pe care o ocupă de mai bine de 30 de ani. 


El s-a pensionat la împlinirea vârstei de 65 de ani, în vara lui 2014. 


Încasează pensia începând cu 2017 


Mugur Isărescu și-a depus dosarul de pensionare abia la trei ani după ce a ieșit propriu-zis la pensie, el 
începând să încaseze efectiv drepturile rezervate seniorilor abia din septembrie 2017. 


"Am început activitatea în 1971 și nu cred că s-ar aduna o lună dacă aș pune cap la cap 
toate concediile medicale. Banca Naţională oferă o anumită sumă — nu-mi cereţi să o 
definesc, pentru că orice termen se speculează — angajaţilor care împlinesc vârsta de 
pensionare. 


Eu nu am luat și pensia, pentru că am zis că așa e frumos, să nu iau și pensie, și salariu de 
la Banca Naţională”, explica Mugur Isărescu. 


Salariu lunar de 85.600 lei 


Potrivit declarației de avere pe care a depus-o în 2023 (pentru anul 2022), guvernatorul Băncii 
Naţionale a încasat un salariu lunar de 85.600 lei, plus o pensie în cuantum de 19.800 lei pe lună. 


De asemenea, Isărescu își mai rotunjește veniturile în calitate de membru titular al Academiei Române, 
pentru care primește puţin mai mult de 2.500 lei lunar. 


Pensia lui Isărescu s-a dublat 


În doar cinci ani pensia lui Mugur Isărescu s-a dublat, de la 9.300 de lei cât stătea scris în declarația de 
avere completată în 2018, până la suma amintită mai sus, 19.800 lei, completată de guvernator în 
declarația din 2023. 


"Mugur Isărescu și-a depus dosarul de pensionare în august 2017, deși a împlinit vârsta de pensionare 
în 2014. Pensia pe care o încasează este conform legii actuale a pensiilor. În urma raportului care se 
aplică, atât a rezultat. 


Nu este o pensie specială, se aplică pur și simplu legea pensiilor ca pentru orice contribuabil din ţara 
asta. Are peste 45 de ani de muncă. Au fost multe variații pa cartea de salarii”, explica purtătorul de 
cuvânt al BNR, Dan Suciu, în urmă cu mai mult timp. 


